Ekstraordinær generalforsamling

Referat

Formand Inuk Lundblad bød velkommen og var mødeleder.

Referent:Bodil Karlshøj.

Den ekstraordinære generalforsamling er rettidigt indkaldt i henhold til vedtægterne.

Dagsorden

1. Suppleringsvalg til bestyrelsen
2. Vedtægtsændring: Bestyrelsen kan vælge at fortsætte frem til ordinær generalforsamling selv om antal bestyrelsesmedlemmer kommer under 4.

**Pkt. 1. Suppleringsvalg**

Vedtægterne pkt. 3.7 ”Såfremt antallet af bestyrelsesmedlemmer ved fratræden bliver mindre end 4 indkaldes generalforsamling til valg af supplerende bestyrelsesmedlemmer. Valg af et nyt bestyrelsesmedlem i stedet for et fratrådt medlem sker kun for den resterende del af den fratrådte valgperiode”.

Ingen ønskede at opstille og suppleringsvalg kunne ikke gennemføres.

**Pkt.2. Vedtægtsændring**

Bestyrelsens forslag var, at der i Vedtægterne som § 3.8 indsættes: ”Bestyrelsen kan vælge at fortsætte frem til ordinær generalforsamling selv om antal bestyrelsesmedlemmer kommer under 4”.

Forslaget blev efter drøftelse ændret til en indsættelse i § 3.7, som vil få denne formulering: ”Såfremt et bestyrelsesmedlem fratræder i valgperioden, indtræder suppleanten i bestyrelsen for tiden indtil næste ordinære generalforsamling. Såfremt antallet af bestyrelsesmedlemmer ved fratræden bliver mindre end 4 indkaldes generalforsamling til valg af supplerende bestyrelsesmedlemmer. Valg af et nyt bestyrelsesmedlem i stedet for et fratrådt medlem sker kun for den resterende del af den fratrådte valgperiode**. Er det ikke muligt at få valgt nye medlemmer, kan bestyrelsen vælge at fortsætte frem til ordinær generalforsamling**. Ved formandens fratræden fungerer næstformanden i hans sted indtil næste ordinære generalforsamling”.

Der var enstemmig tilslutning til denne formulering og vedtægtsændringen vil blive fremsat som forslag ved ordinær generalforsamling i 2025.

Formanden konkluderede, at den nuværende bestyrelse herefter fortsætter med mandat i denne beslutning.

Inuk Lundblad Dorte Munch Anita Hoffer